**Marea și cerul**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E agitată marea azi,

În vântul zbuciumat îți arzi

Gânduri cuprinse-n spuma mării

Și ochii pradă depărtării.

Valuri ce călăresc pe valuri

Înalță vuietul de-a pururi

Spre cerul care ne cuprinde

Cu mila lui, nisipul pierde

Urma lăsată de picioare,

Iar valul spune că îl doare

Că trebuie mereu să șteargă

Trecerea ta pe plaja dragă.

Om călător pr plaja vieții

Nu-ți mai clădi în van pereții

Despărțitori de veșnicie,

Marea și cerul te îmbie

Să-atingi cu gândul orizontul

Și să lași în urmă Pâmântul.